Okirat száma:

Módosító okirat

A Szombathelyi Köznevelési GAMESZ Szombathely Megyei Jogú Város Közgyűlése által 2015. szeptember 28 napján kiadott, 67.490 -2/2015. számú alapító okiratát az államháztartásról szóló 2011. évi CXCV. törvény 8/A. §-a alapján – Szombathely Megyei Jogú Város Közgyűlése …./2016. (XII.15.) Kgy.számú határozatára figyelemmel – a következők szerint módosítom:

1. **Módosító rendelkezések:**
	1. Az alapító okirat 4.1. pontjából az alábbi szövegrész törlésre kerül:

„Szombathely Megyei Jogú Város Közgyűlésének 515/2012.(XII.13.) Kgy. sz. határozata alapján ellátja a Nemzeti Köznevelésről szóló 2011. évi CXC. törvény 76. §-ában az Önkormányzat számára meghatározott működtetői feladatokat.”

* 1. Az alapító okirat 4.3. pontjából az alábbi szövegrész törlésre kerül:

**„**Megállapodás alapján ellátja a Savaria Megyei Hatókörű Városi Múzeum meghatározott pénzügyi, gazdasági, adminisztrációs feladatait.

A Nemzeti Köznevelésről szóló 2011. évi CXC. törvény 76. §-a alapján ellátandó működtetői feladatai az alábbiak:

* a köznevelési közfeladat-ellátás céljait szolgáló ingatlannak az ingatlan rendeltetésének megfelelő, hatályos köznevelési, tűzvédelmi, munkavédelmi és egészségügyi előírások szerinti üzemeltetés, karbantartás;
* a működtetéssel kapcsolatos közterhek, költségek, díjak viselése;
* az ingatlan vagyonvédelme;
* a köznevelési intézmények működéséhez szükséges eszközök, taneszközök, anyagok, áruk, szolgáltatások megrendelése, átadás-átvétele, raktározása, készletek pótlása;
* a feladat ellátásához szükséges technikai berendezések működtetése, karbantartása;
* a tulajdonában lévő taneszközök javítása, karbantartása;
* a köznevelési közfeladat-ellátáshoz szükséges eszközök beszerzése;
* az épület állagának megóvása;
* étkeztetéssel összefüggő szervezési feladatok ellátása.

A Szombathelyi Köznevelési GAMESZ által működtetett intézmények:

* Szombathelyi Bartók Béla Zenei Alapfokú Művészeti Iskola
* Szombathelyi Bercsényi Miklós Általános Iskola
* Szombathelyi Derkovits Gyula Általános Iskola
* Dési Huber István Általános Iskola
* Gothard Jenő Általános Iskola
* Szombathelyi Neumann János Általános Iskola
* Paragvári Utcai Általános Iskola
* Szombathelyi Váci Mihály Általános Iskola és Alapfokú Művészeti Iskola
* Szombathelyi Zrínyi Ilona Általános Iskola
* Szombathelyi Kanizsai Dorottya Gimnázium
* Szombathelyi Nagy Lajos Gimnázium
* Oladi Általános Iskola
* Oladi Általános Iskola Nyitra utcai Általános Iskolája
* Horváth Boldizsár Kollégium**”**
	1. Az alapító okirat 5.1. pontja az alábbival egészül ki:

„A magasabb vezetői megbízás legfeljebb 5 évig terjedő határozott időre szól.”

* 1. Az alapító okirat 5.2. pontjából az alábbi szövegrész törlésre kerül:

|  |  |  |
| --- | --- | --- |
| „3 | vállalkozási jellegű jogviszony | a Polgári Törvénykönyvről szóló 2013. évi V. tv.” |

1. **Közfeladat átadással kapcsolatos rendelkezések:**

**2.1. Az átadásra kerülő közfeladat megjelölése és az átadásának oka:**

Szombathely Megyei Jogú Város Közgyűlése a 355/2016. (X.27.) Kgy. számú határozatában arról döntött, hogy a 2017. január 1. napjától a Savaria Megyei Hatókörű Városi Múzeum gazdasági feladatainak ellátására az államháztartásról szóló 2011. évi CXCV. törvény 10. § (4b) bekezdésében foglaltak figyelembe vételével a Szombathelyi Egészségügyi és Kulturális GESZ-t jelöli ki. Az önkormányzat által fenntartott közművelődési intézmények gazdasági feladatait – a Savaria Megyei Hatókörű Városi Múzeum kivételével – jelenleg is a Szombathelyi Egészségügyi és Kulturális GESZ látja el, a döntéssel a közművelődési intézmények gazdasági feladatainak ellátása egy intézményhez kerül.

Előzőeken túlmenően a nemzeti köznevelésről szóló 2011. évi CXC. törvény 2017. január 1. napi hatállyal életbe lépő rendelkezései alapján megszűnik Szombathely Megyei Jogú Város Önkormányzatának működtetői feladata, illetve jogköre az általános iskolák, gimnáziumok és kollégiumok vonatkozásában. Az önkormányzat működtetői feladatát a Közgyűlés 515/2012. (XII.13.) Kgy. számú határozata alapján a Szombathelyi Köznevelési GAMESZ közreműködésével látta el. Az önkormányzati feladatellátási kötelezettség megszűnésére tekintettel a Szombathelyi Köznevelési GAMESZ alapító okiratából a feladatokat törölni szükséges.

* 1. **Közfeladat átvevőjének**

 **megnevezése:** Szombathelyi Egészségügyi és Kulturális GESZ

 **székhelye:** 9700 Szombathely, Wesselényi u. 4.

* 1. **A kötelezettségvállalás rendje**

 **Az átadó költségvetési szerv által vállalható kötelezettségek köre és mértéke.**

Az átadó költségvetési szerv kötelezettség vállalási jogkörrel nem rendelkezett, a kötelezettség vállalási jogkört a Savaria Megyei Hatókörű Városi Múzeum igazgatója gyakorolta. Az átadó Szombathelyi Köznevelési GAMESZ a kötelezettségvállalás ellenjegyzését végezte.

 **Az átadó költségvetési szerv általi kötelezettségvállalások határideje:**

Szombathelyi Köznevelési GAMESZ kötelezettségvállalásra nem jogosult, a kötelezettségvállalás ellenjegyzésére a jogköre 2016. december 31. napjáig, a feladatellátás idejére szól.

Jelen módosító okiratot 2017. január 1. napjától kell alkalmazni.

Kelt: **Szombathely, 2016. december „ ”**

P.H.

**/: Dr. Puskás Tivadar :/**

**polgármester**

**Ellenjegyezte:**

**/: Dr. Károlyi Ákos :/**

 **jegyző**